Ehdotus: neuvoston päätös jäsenvaltioiden Euroopan kehitysrahastoon suoritettavien rahoitusosuuksien vahvistamisesta (vuoden 2003 toinen erä) /* KOM/2003/0353 lopull. */





Ehdotus: NEUVOSTON PÄÄTÖS jäsenvaltioiden Euroopan kehitysrahastoon suoritettavien rahoitusosuuksien vahvistamisesta (vuoden 2003 toinen erä) (komission esittämä) PERUSTELUT Yhdeksännen EKR:n varainhoitoasetuksen ja erityisesti sen 8, 38, 40, 133 ja 135 artiklan voimaantulo muuttaa merkittävästi jäsenvaltioiden eri EKR:ien rahoittamiseksi maksamien rahoitusosuuksien suorittamispyyntöjä koskevaa menettelyä. Vastedes neuvosto päättää komission ehdotuksesta kustakin kolmesta erästä (aiemmin eriä oli neljä). Jäsenvaltiot suorittavat niitä yhdeksännen EKR:n välineitä, joiden hallinnoinnista vastaa Euroopan investointipankki (EIP), koskevat rahoitusosuudet suoraan EIP:lle. Muita välineitä koskevat rahoitusosuudet maksetaan jatkossakin komissiolle. Uusi aikataulu määritetään yhdeksännen EKR:n varainhoitoasetuksen 38 artiklassa. Asetuksen 133 artiklan mukaisesti uutta menettelyä sovelletaan myös aiempiin EKR:iin. Tämän ehdotuksen kohteena on varainhoitovuoden 2003 kolmatta erää koskeva pyyntö (toinen pyyntö yhdeksännen EKR:n varainhoitoasetuksen määritelmän mukaisesti). Kyseisen varainhoitoasetuksen 38 artiklan mukaisesti ehdotus tehdään samanaikaisesti, kun komissio toimittaa neuvostolle vuoden 2004 talousarviomenettelyn yhteydessä tiedonannon, jossa esitetään EKR:ää koskevia rahoitustietoja. Tiedonannon perusteella neuvoston pitäisi voida vahvistaa maksuerän rahoitusosuudet. Yhdeksännen EKR:n varainhoitoasetuksen 121 artiklan mukaisesti EIP toimittaa komissiolle ajantasaistetun ennakkoarvion hallinnoimiansa välineitä koskevista maksuista. Yhdeksännen EKR:n varainhoitoasetuksen 38 artiklan 2 kohdan mukaisesti toista erää koskeva aikataulu on seuraavanlainen: 1) käyttöön asettamista koskeva ehdotus toimitetaan neuvoston päätettäväksi samanaikaisesti edellä mainitun tiedonannon kanssa eli 15. kesäkuuta 2003 mennessä; 2) neuvosto tekee päätöksen tästä erästä viimeistään 21 kalenteripäivän kuluttua komission ehdotuksen esittämisestä, ja 3) jäsenvaltiot suorittavat tähän erään kuuluvat maksettavat rahoitusosuudet viimeistään 21 kalenteripäivän kuluttua siitä päivästä, jona niille on ilmoitettu neuvoston päätöksestä. Lopuksi muistutetaan, että yhdeksännen EKR:n varainhoitoasetuksen 40 artiklan 4 kohdassa säädetään, että jos 40 artiklan nojalla maksettavia rahoitusosuuden eriä ei ole maksettu annetuissa määräajoissa, kyseiseltä jäsenvaltiolta peritään maksamattomalta määrältä korko samassa artiklassa vahvistettujen yksityiskohtaisten sääntöjen mukaisesti. Ehdotus: NEUVOSTON PÄÄTÖS jäsenvaltioiden Euroopan kehitysrahastoon suoritettavien rahoitusosuuksien vahvistamisesta (vuoden 2003 toinen erä) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa, Beninissä, 23 päivänä kesäkuuta 2000 allekirjoitetun kumppanuussopimuksen [1], [1] EYVL L 317, 15.12.2000, s. 3. ottaa huomioon Brysselissä 18 päivänä syyskuuta 2000 allekirjoitetun sisäisen sopimuksen [2] yhteisön tukien rahoituksesta ja hoidosta, ja erityisesti sen 10 artiklan, [2] EYVL L 317, 15.12.2000, s. 355. ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen [3], [3] EYVL L 314, 30.11.2001, s. 1. ottaa huomioon 27 päivänä maaliskuuta 2003 annetun varainhoitoasetuksen, jota sovelletaan yhdeksänteen Euroopan kehitysrahastoon, jäljempänä 'yhdeksännen EKR:n varainhoitoasetus', ja erityisesti sen 38 artiklan 1 kohdan, ottaa huomioon komission ehdotuksen [4], [4] EUVL C ..., ..., s. ... sekä katsoo seuraavaa: (1) Komissio ilmoitti neuvostolle 28 päivänä marraskuuta 2002 varainhoitovuonna 2003 suoritettaviksi ennakoimansa maksut sekä suorittamispyyntöjen aikataulun. Neuvosto teki 29 päivänä joulukuuta päätöksen jäsenvaltioiden EKR:ään maksettavien rahoitusosuuksien suorittamispyyntöjä koskevan aikataulun vahvistamisesta varainhoitovuodelle 2003. (2) Kyseisen päätöksen perusteella komissio pyysi joulukuussa 2002 jäsenvaltioita suorittamaan 450 miljoonaa euroa ja maaliskuussa 2003 500 miljoonaa euroa. (3) Huhtikuun 2 päivänä 2003 voimaan tulleen yhdeksännen EKR:n varainhoitoasetuksen 38 artiklan 2 kohdan toisen alakohdan mukaan komissio tekee ehdotuksen kuluvan varainhoitovuoden toiseksi eräksi samaan aikaan kuin tiedonannon, joka sen on talousarviomenettelyn yhteydessä toimitettava budjettivallan käyttäjälle 15 päivään kesäkuuta mennessä. (4) Yhdeksännen EKR:n varainhoitoasetuksen 38 artiklan 2 kohdan toisen alakohdan mukaan neuvosto tekee päätöksen tästä erästä viimeistään 21 kalenteripäivän kuluttua komission ehdotuksen esittämisestä ja jäsenvaltiot suorittavat tähän erään kuuluvat maksettavat rahoitusosuudet viimeistään 21 kalenteripäivän kuluttua siitä päivästä, jona niille on ilmoitettu neuvoston päätöksestä. (5) Yhdeksännen EKR:n varainhoitoasetuksen 121 artiklan toisen kohdan mukaisesti Euroopan investointipankki on toimittanut komissiolle ajantasaistetun ennakkoarvion maksusitoumuksista ja maksuista, jotka ovat tarpeen edellä tarkoitetun tiedonannon laatimiseksi. (6) Yhdeksännen EKR:n varainhoitoasetuksen 133 artiklan 2 ja 3 kohdan mukaan yhdeksännen EKR:n varojen käyttöön asettamiseksi vahvistettua rahoitusosuuksien suorittamispyyntöjä koskevaa menettelyä sovelletaan myös aiempiin EKR:iin, ON TEHNYT TÄMÄN PÄÄTÖKSEN: Ainoa artikla Vuoden 2003 toisen erän rahoitusosuudet, jotka jäsenvaltioiden on suoritettava komissiolle ja Euroopan investointipankille, esitetään liitteenä olevassa taulukossa. Tämä päätös on osoitettu kaikille jäsenvaltioille. Tehty Brysselissä . Neuvoston puolesta Puheenjohtaja LIITE Vuoden 2003 toisen erän rahoitusosuudet (euroina) >TAULUKON PAIKKA> >TAULUKON PAIKKA>